Ninh Bình (maakunta)

Ninh Bình on maakunta Vietnamissa Punaisenjoen suistossa eli  Đồng Bằng Sông Hồngin alueella. Sen pääkaupunki on  Ninh Bình. Vuonna 2009 maakunnassa oli 898 459 asukasta. Sen pinta-ala on 1 392,4  km².

 Ninh Binhin maakunta ulottuu maan luoteisosan vuorilta Punaisenjoen suistoon, ja sillä on  18 kilometriä pitkä rantaviiva.  Vuorten lähellä maaperä on kalkkipitoista karstimaata, ja siellä on hienoja luolia tippukivineen.   Bich Dongin ja Tam Cocin alueiden luolat ovat tunnettuja nähtävyyksiä.  Maakunnassa sijaitseva Hoa Lun kaupunki oli pääkaupunki vuosina 968-1009.  Myös Vietnamin vanhimmassa kansallispuistossa, Cúc Phươngin kansallispuistossa, on monia luolia , joista ainakin yhdessä on ollut esihistoriallista asutusta. Puiston yhteydessä on kasvitieteellinen puutarha ja apinoiden pelastuskeskus.

Lähteet

Aiheesta muualla

Vietnamin maakunnat